Dukun Diva

Dukun Diva: They Put the Sham in Shaman ("Mereka Memalukan Dukun Lain") ialah sebuah siri drama televisyen Malaysia 2021 yang dicipta dan ditulis oleh Alfie Palermo dan diarahkan oleh Ariff Zulkarnain, dibintangi oleh Nadia Aqilah, Eyka Farhana, Emelda Rosmila, Tony Eusoff, Adlin Aman Ramlie, Siti Khadijah Halim, Kahoe Hon dan Aloy Paradoks. Siri ini diuar-uarkan sebagai drama Malaysia pertama yang menampilkan watak seorang penipu ('con artist’) dan 'antiwira' wanita. Ia diterbitkan Astro di bawah jenama Originals dan disiarkan di Astro Citra bermula 6 Disember 2021 sehingga 24 Januari 2022.

Sinopsis
Mengisahkan tentang Rubiah Samsudin atau gelaran popularnya Che Yah gagal menjadi pelakon terkenal dan kini bekerja sebagai wanita pelayan pelanggan (GRO) di sebuah kelab malam. Hakikat tersebut menyebabkan Che Yah sangat malu untuk pulang menemui keluarganya di kampung. Satu hari, Che Yah menerima panggilan daripada hospital memaklumkan kakaknya, Aishah sedang nazak. Di sini bermulanya perubahan dalam hidup Che Yah bila mengetahui dia bakal menjaga anak saudaranya, Lola seorang remaja yang bermasalah. 

Ketegangan mula berlaku di antara Che Yah dan Lola. Dalam pada masa yang sama mereka telah didatangi didatangi oleh Abang Long yang mengugut untuk membunuh Che Yah jika tidak membayar hutangnya. Mereka terpaksa mencari jalan bagi menyelesaikan hutang Che Yah serta menyelamatkan nyawa mereka.

Barisan pelakon

Pelakon utama

 Nadia Aqilah sebagai Rubiah Samsudin (Che Yah)
 Eyka Farhana sebagai Norlela Hashim (Lola)
 Emelda Rosmila sebagai Dahlia Deela Idrus (Dato' DD)
 Tony Eusoff sebagai Zulkarnain Lim Abdullah (Zul)
 Siti Khadijah Halim sebagai Sabriena Lim Zulkarnain Lim (Baby Riena)
 Kahoe Hon sebagai Daniel Lim Zulkarnain Lim (Daniel)
 Adlin Aman Ramlie sebagai Muhd Saddiq Jermal (Dato' Saddiq)
 Aloy Paradoks sebagai Hanif Zulkifli (Sarjan Anep)

Pelakon undangan
 Juliana Evans sebagai diri sendiri
 Douglas Lim sebagai Tauke
 Aziz M. Osman sebagai Che Usin
 Sanjna Suri sebagai diri sendiri
 Anas Ridzuan sebagai Tok Moh Dee
 Mat London sebagai Tok Mat
 Fadhli Masoot sebagai Along Gannu
 Dee Al-Hadi sebagai Wan Bibiana Wan Johor (Bie)
 Hamdan Senario sebagai Prof. Azweh Hj. Nawawi (Pok Weh)
 Taqim Zaki sebagai Dr. Luqman
 Farazeeqa sebagai Melur
 Sri Idrina sebagai Orkid

Senarai episod

Pembikinan

 Penerbitan 
Idea asal Dukun Diva dikembangkan  Alfie Palermo, pemenang anugerah Skrip Terbaik di Anugerah International Motivational Film Festival Bridge of Arts (IMFF), Rusia pada tahun 2016 dan Lakon Layar Terbaik di Anugerah Lawak Warna 2015. Ia diarahkan oleh Ariff Zulkarnain yang pernah mengarahkan telefilem Shiba Shiba Doo, Cerai dan Rompak Raya.

Tayangan
Dukun Diva memulakan siaran perdana di saluran Astro Citra pada 6 Disember 2021 menggantikan i-Tanggang.

Anugerah
 Tahun Anugerah Kategori Penerima/Karya tercalon Keputusan  2022 Anugerah Seri Angkasa 2022 Drama Bersiri TV Terbaik Dukun Diva  

Rujukan

Pautan luar


Kategori:Drama Melayu 2021
Kategori:Siri drama televisyen Malaysia berbahasa Melayu 2022
Kategori:Rancangan Astro Citra